Баймырҙин Ғаяз Исламетдин улы

Баймырҙин Ғаяз Исламетдин улы (1 ғинуар 1913 йыл — 7 май 1948 йыл) — хәрби осоусы, гвардия майоры (1943), Советтар Союзы Геройы (1944), Бөйөк Ватан һуғышында ҡатнашыусы.

 Биографияһы 
Ғаяз Исламетдин улы Баймырҙин 1913 йылдың 1 ғинуарында Ырымбур губернаһы Силәбе өйәҙе (хәҙерге Силәбе өлкәһе Арғаяш районы) Ғәлекәй ауылында тыуған.

1936 йылдан алып Ҡыҙыл Армияла.

1942 йылдың июненән алып алыҫ араға осоусы авиацияла хеҙмәт итә.

1944 йылдың октябрендә 4-се гвардия корпусы 4-се гвардия авиация дивизияһы 13-сө гвардия авиация полкының эскадрилья командиры урынбаҫары булараҡ, Ғаяз Баймырҙин 220 хәрби осошта дошмандың хәрби-сәнәғәт объекттарын уңышлы бомбаға тотҡаны һәм партизан отрядтарына йөк ташығанда тырышлығы һәм батырлығы өсөн «Советтар Союзы Геройы» исеменә лайыҡ була.

1948 йылдың 7 майында Украинала авиаһәләкәттә һәләк була һәм Умань ҡалаһы янында ерләнә.

 Наградалары 
 Советтар Союзы Геройы (05.11.1944);
 Ленин ордены (05.11.1944);
 Ҡыҙыл Байраҡ ордены (19.11.1943);
 1-се дәрәжә Ватан һуғышы ордены (14.04.1944);
 Ҡыҙыл Йондоҙ ордены (12.03.1943).

 Хәтер 
 Силәбе өлкәһе Арғаяш районы Арғаяш ауылының 2-се урта мәктәбе Ғаяз Баймырҙин исемен йөрөтә, мәктәп бинаһына иҫтәлекле таҡтаташ ҡуйылған;
 Силәбе өлкәһе Ҡоншаҡ районы Ҡоншаҡ ауылы урта мәктәбе янында Ғаяз Баймырҙинға һәйкәл ҡуйылған;
 Ҡоншаҡ ауылындағы урамдарҙың береһенә Ғаяз Баймырҙин исеме бирелгән;
 Ғаяз Баймырҙин уҡыған Белорет металлургия техникумы музейында уға стенд асылған.

 Иҫкәрмәләр 

 Сығанаҡтар 



 Әҙәбиәт 
 Коваль Ю. Взлёт // Славные сыны Башкирии. Кн. 4. — Уфа, 1979.

Категория:Бөйөк Ватан һуғышында ҡатнашыусылар
Категория:Бөйөк Ватан һуғышы осоусылары
Категория:Советтар Союзы Геройҙары (Башҡортостан)
Категория:Советтар Союзы Геройҙары (Силәбе өлкәһе)
Категория:Башҡорттарҙан Советтар Союзы Геройҙары
Категория:Силәбе өлкәһе башҡорттары
Категория:Шәхестәр:Белорет
Категория:КПСС ағзалары